পাওলির জন্মদিন আজ। ৩৭ বছরে পড়লেন অভিনেত্রী। বাংলা টেলিভিশনে ধারাবাহিকে অভিনয় জগতে হাতেখড়ি। এর পর নজরকাড়া অভিনয়ের জোরে টলিউডের পাশাপাশি বলিউডেও নিজের জায়গা তৈরি করে নিয়েছেন পাওলি দাম। ২০০৬-এ প্রথম ছবি ‘অগ্নিপরীক্ষা’। বলিউডেও ‘হেট স্টোরি’ করে হিন্দি ছবির দর্শকদের পছন্দের তালিকায় বাঙালি অভিনেত্রী। বার্থ ডে গার্ল জন্মদিনে স্পেশ্যাল কী করলেন বা কাদের সঙ্গে কাটালেন তা নিয়ে কোনও আপডেট দেননি। তবে তাঁর ইনস্টাগ্রাম অ্যালবামে পাওয়া গেল বেশ কিছু নতুন ছবি। পুজোর সময় প্রায় প্রতিদিনই ছবি শেয়ার করেছেন অভিনেত্রী। জন্মদিনেও শেয়ার করলেন কিছু মুহূর্ত।